title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i andre højtryksnatriumlamper til almenbelysning

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i andre højtryksnatriumlamper til almenbelysning.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til RoHS-direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse og tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis optagelsen ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH–forordningen)
                  2
               , og forudsat at en af følgende betingelser er opfyldt: i) det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal også tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, litra a), at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen modtager anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 4.c i bilag III tillader anvendelse af kviksølv i andre højtryksnatriumlamper til almenbelysning, når værdierne ikke er over følgende (pr. brænder): 4.c.I P ≤ 155 W: 25 mg, 4.c.II 155 W < P ≤ 405 W: 30 mg, 4.c.III P > 405 W: 40 mg.

               Kommissionen modtog en ansøgning om fornyelse af denne undtagelse i januar 2015. Ansøgerne anførte i det væsentlige, at der er en mangel på alternativer til brug for de anvendelser, der er omfattet af denne undtagelse, da reduktionen eller udeladelsen af kviksølv i disse lyskilder fører til tab af effektivitet
                  4
               . En opdateret ansøgning blev indgivet af de samme ansøgere i januar 2020, og denne omfattede en reduktion af kviksølvindholdet i forhold til ansøgningen fra 2015. I overensstemmelse med kravene i RoHS-direktivet (artikel 5, stk. 5, andet afsnit) forbliver undtagelsen gyldig, indtil Kommissionen træffer afgørelse om ansøgningen om fornyelse.

               For at evaluere ansøgningen om fornyelse af denne undtagelse iværksatte Kommissionen i juni 2015 en undersøgelse
                  5
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  6
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen to supplerende undersøgelser/ajourføringer, der også inddrog interessenter. Den undersøgelse, som blev offentliggjort i 2019
                  7
               , havde fokus på den samfundsøkonomiske vurdering og tilgængeligheden af alternativer, mens der i 2020 blev foretaget en ajourføring baseret på de seneste tal og modeller
                  8
               . De endelige rapporter om undersøgelsen og ajourføringerne af den samfundsøkonomiske vurdering blev offentliggjort
                  9
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter med hensyn til en påtænkt fremgangsmåde i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  10
               . Rådet og Europa-Parlamentet har fået meddelelse om alle aktiviteterne.

               I de endelige rapporter blev følgende fremhævet:

               ·Der findes kviksølvfrie alternativer på systemniveau (til brug i nye LED-armaturer), men sådanne alternativer er ikke kompatible med eksisterende højtryksnatriumlamper (HPS) (udskiftning af komponenter). Derfor kan en tidlig udfasning af HPS-lamper føre til, at eksisterende HPS-armaturer når slutningen af deres levetid tidligt, og til generelle miljømæssige ulemper. Det blev også konkluderet, at der stadig er behov for tid til at udvikle tilstrækkelige alternativer, og det blev derfor anbefalet at forny undtagelsen med den maksimale varighed på yderligere fem år.

               ·HPS-lamper med et reduceret kviksølvindhold i forhold til de nuværende niveauer findes i forskellige former og til forskellige wattforbrug. Undtagelsen bør derfor fornyes med et reduceret kviksølvindhold.

               De videnskabelige og tekniske vurderinger, herunder interessenthøringerne, har således vist, at undtagelseskriterierne fortsat er opfyldt med hensyn til undtagelse 4.c.I-III. Det fremgik også af evalueringsresultaterne, at fornyelsen af denne undtagelse med et reduceret kviksølvindhold ikke svækker den miljø- og sundhedsbeskyttelse, der ydes efter REACH-forordningen, som krævet i artikel 5 i direktiv 2011/65/EU.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget tre bidrag. De rejste spørgsmål blev gennemgået, og det blev ikke anset for nødvendigt at foretage ændringer af udkastet.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 4.c.I-III, der er opført i bilag III til direktiv 2011/65/EU, for brugen af kviksølv i andre højtryksnatriumlamper til almenbelysning. Det tilladte kviksølvindhold i de angivne anvendelser reduceres, så det svarer til den tekniske udvikling for de specificerede lyskildetyper.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af de kriterier, der er fastsat i RoHS-direktivets artikel 5, stk. 1, litra a), og berettiger til en forlængelse af undtagelsen: Kviksølv kan ikke på pålidelig vis substitueres i de lyskildekategorier, der er omfattet af denne undtagelse.

               Sammenfattende kan det fastlås, at betingelserne for undtagelsen er opfyldt, og at punkt I-III i undtagelse 4.c skal fornyes. I vurderingen konkluderes det også, at det kviksølvindhold, der er tilladt for hvert af undtagelsens punkter, kan sænkes som følge af den tekniske udvikling.

               Udløbsdatoerne for denne undtagelse er fastsat i overensstemmelse med artikel 5, stk. 2, første afsnit. Som det fremgår af evalueringen, berettiger alternativernes udviklingsstadie en fornyelse af undtagelsen med den maksimale gyldighedsperiode på fem år. Gyldighedsperioderne forventes ikke at have en negativ virkning på innovation.

               Den foreslåede retsakt er et delegeret direktiv, som er i overensstemmelse med den delegerende retsakt, nemlig direktiv 2011/65/EU, navnlig med henblik på at overholde kravene i samme direktivs artikel 5, stk. 1, litra a).

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i andre højtryksnatriumlamper til almenbelysning

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  11
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  12
                indrømmede Kommissionen bl.a. en undtagelse for anvendelse af kviksølv i andre højtryksnatriumlamper til almenbelysning (herefter "undtagelsen"), og denne er nu opført som undtagelse 4.c.I, 4.c.II og 4.c.III i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Kviksølv anvendes i højtryksnatriumlamper med henblik på lysets farve og farvegivende egenskaber.

               (6)Den 15. januar 2015 modtog Kommissionen en ansøgning om fornyelse af undtagelsen (herefter "ansøgningen om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og ansøgningen blev ajourført med yderligere oplysninger den 20. januar 2020. I henhold til artikel 5, stk. 5, i direktiv 2011/65/EU forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningen om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at det ikke er teknisk muligt i praksis at substituere eller eliminere kviksølv i de relevante anvendelser. I evalueringen konkluderedes det også, at det kviksølvindhold, der er tilladt i disse specifikke anvendelser, bør reduceres, så det svarer til ændringerne på markedet for de specifikke lyskildetyper. Evalueringen omfattede høring af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  13
                og svækker således ikke den derved ydede miljø- og sundhedsbeskyttelse.

               (9)Det er derfor hensigtsmæssigt at forny undtagelsen for så vidt angår punkt 4.c.I, 4.c.II og 4.c.III i bilag III til direktiv 2011/65/EU for en maksimal periode på fem år, da der på nuværende tidspunkt ikke findes pålidelige alternativer, jf. artikel 5, stk. 2, første afsnit, i nævnte direktiv. I lyset af resultaterne af de igangværende bestræbelser på at finde et pålideligt alternativ forventes varigheden af denne undtagelse ikke at få nogen negative indvirkninger på innovation.

               (10)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_c__IIII_/
                  4c_LE_RoHS_Exemption_Req_Final.pdf

                     (5)

                        Den endelige rapport om undersøgelsen findes på
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Høringsperiode: 21. august 2015 til 16. oktober 2015, https://rohs.exemptions.oeko.info.

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , fra side 92.

                     (9)

                     https://ec.europa.eu/environment/waste/rohs_eee/studies_rohs1_en.htm

                     (10)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (11)

                        EUT L 174 af 1.7.2011, s. 88.

                     (12)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (13)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               I bilag III til direktiv 2011/65/EU affattes punkt 4.c, 4.c.I, 4.c.II og 4.c.III således:

                        Undtagelse

                        Udstrækning og gyldighedsdatoer

                        "4.c

                        Kviksølv i andre højtryksnatriumlamper til almenbelysning ikke over (pr. brænder):

                        4.c.I

                        P ≤ 155 W: 20 mg

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]

                        4.c.II

                        155 W < P ≤ 405 W: 25 mg

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]

                        4.c.III

                        P > 405 W: 25 mg

                        Udløber den [PO: 5 år efter offentliggørelsen af det delegerede direktiv i Den Europæiske Unions Tidende.]"


title: KOMMISSIONENS DELEGEREDE DIREKTIV (EU) / om tilpasning til den tekniske og videnskabelige udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i ikkelineære trepulverrør

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i ikkelineære trepulverrør.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasning af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse eller tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, litra a), at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen har modtaget anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 2.b.3 i bilag III tillader anvendelse af kviksølv i ikkelineære trepulverrør med rørdiameter > 17 mm (fx T9): 15 mg.

               Kommissionen modtog to ansøgninger om fornyelse af denne undtagelse i 2015. Ansøgerne anførte i det væsentlige, at der ikke var tilgængelige alternativer til brug for de anvendelser, der er omfattet af denne undtagelse
                  4
               . En af ansøgningerne blev fornyet i januar 2020 med yderligere oplysninger, navnlig for så vidt angår grænseværdien for indholdet af kviksølv i praksis. I overensstemmelse med kravene i RoHS-direktivet (artikel 5, stk. 5, andet afsnit) forbliver en undtagelse gyldig, indtil Kommissionen træffer afgørelse om ansøgningen om fornyelse.

               For at evaluere ansøgningen om fornyelse af denne undtagelse iværksatte Kommissionen i juni 2015 en undersøgelse
                  5
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  6
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen i 2019
                  7
                en ajourføring af undersøgelsen fra 2016 med fokus på den samfundsøkonomiske vurdering og tilgængeligheden af alternativer for så vidt angår denne og andre undtagelser. Den endelige rapport om undersøgelsen blev offentliggjort
                  8
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter med hensyn til en påtænkt fremgangsmåde i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  9
               . Rådet og Europa-Parlamentet har fået meddelelse om alle aktiviteterne.

               Den endelige understøttende undersøgelse viste følgende:

               ·der findes alternativer på systemniveau (LED-armaturer), men udvalget på komponentniveau (LED-armaturer) og disse komponenters kompatibilitet med eksisterende anlæg er endnu ikke verificeret med hensyn til dimensioner og elektrisk kompatibilitet

               ·der er brug for mere tid til at udvikle tilstrækkelige kompatible alternativer, og det anbefales derfor i undersøgelsen at forny undtagelsen med den maksimale varighed på tre år

               ·det er imidlertid allerede teknisk muligt at reducere grænserne for kviksølvindholdet.

               De videnskabelige og tekniske vurderinger, herunder interessenthøringerne, har således vist, at undtagelseskriterierne fortsat er opfyldt med hensyn til undtagelse 2.b.3, da der endnu ikke findes pålidelige alternativer. Det fremgår også af evalueringsresultaterne, at den specifikke undtagelse ikke svækker den miljø- og sundhedsbeskyttelse, der ydes efter REACH-forordningen, som krævet i artikel 5 i direktiv 2011/65/EU.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. I denne periode blev der modtaget 23 bidrag. Indholdet af udkastet til retsakt blev revideret og præciseret under hensyntagen til nogle af de rejste spørgsmål.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 2.b.3, der er opført i bilag III til direktiv 2011/65/EU, for brugen af kviksølv i specifikke anvendelser.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af de kriterier, der er fastsat i RoHS-direktivets artikel 5, stk. 1, litra a), og berettiger til en forlængelse af undtagelsen: substitutionen af kviksølv med pålidelige alternativer i de lyskildekategorier, der er omfattet af denne undtagelse, kan ikke sikres på nuværende tidspunkt.

               Sammenfattende kan det fastlås, at betingelserne for undtagelsen er opfyldt, og at undtagelse 2.b.3 skal fornyes. I vurderingen konkluderedes det også, at koncentrationsgrænsen for kviksølv i de lyskildekategorier, der er omfattet af undtagelsen, kan sænkes fra 15 mg til 10 mg pr. lyskilde.

               Udløbsdatoen for denne undtagelse er fastsat i overensstemmelse med artikel 5, stk. 2, første afsnit. Som det fremgår af evalueringen, berettiger alternativernes udviklingsstadie en fornyelse af undtagelsen med yderligere tre år. Gyldighedsperioden forventes ikke at have en negativ virkning på innovation.

               Den foreslåede retsakt er et delegeret direktiv, som er i overensstemmelse med den delegerende retsakt, direktiv 2011/65/EU, navnlig med delegationen af beføjelser i samme direktivs artikel 5, stk. 1, litra a), og artikel 20.

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den tekniske og videnskabelige udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i ikkelineære trepulverrør

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  10
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  11
                indrømmede Kommissionen bl.a. en undtagelse for anvendelse af kviksølv i ikkelineære trepulverrør med rørdiameter > 17 mm (fx T9) ("undtagelsen"), og denne er nu opført som undtagelse 2.b.3 i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Kviksølv anvendes i ikkelineære trepulverrør til at frembringe ultraviolet lys, som derefter omdannes til synligt lys af lyskildens fluorescerende coating. Sammensætningen af coatingen, som indeholder kviksølvet, bestemmer lysets farve og farvegengivelse.

               (6)Den 19. december 2014 og den 15. januar 2015 modtog Kommissionen to ansøgninger om fornyelse af undtagelsen (herefter "ansøgningen om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og hvoraf den ene blev ajourført med yderligere oplysninger i januar 2020. I henhold til artikel 5, stk. 5, i direktiv 2011/65/EU forbliver en undtagelse gyldig, indtil der er truffet afgørelse om ansøgningen om fornyelse.

               (7)I evalueringen af ansøgningen om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at det ikke er teknisk muligt i praksis at substituere eller eliminere kviksølv i de relevante anvendelser. I denne evaluering konkluderedes det også, at koncentrationsgrænsen for kviksølv i de lyskildekategorier, der er omfattet af undtagelsen, kan sænkes fra 15 mg til 10 mg pr. lyskilde. Evalueringen omfattede høring af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  12
                og svækker således ikke den derved ydede miljø- og sundhedsbeskyttelse.

               (9)Det er derfor hensigtsmæssigt at forny undtagelsen med en revideret ordlyd, således at der fastsættes et begrænset anvendelsesområde, for en periode på tre år i overensstemmelse med artikel 5, stk. 2, første afsnit, i direktiv 2011/65/EU med henblik på indsamling af yderligere data om tilgængeligheden af alternativer til de specifikke lyskildetyper, der er omfattet af denne undtagelse. I overensstemmelse med artikel 5, stk. 6, i direktiv 2011/65/EU bør der fastsættes en udløbsdato på 12 måneder for den nuværende undtagelse 2.b.3. I lyset af resultaterne af de igangværende bestræbelser på at finde et pålideligt alternativ forventes varigheden af denne undtagelse ikke at få nogen negative indvirkninger på innovation.

               (10)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/Lighting_Europe/2b3_LE_RoHS_Exemption__Req_Final.pdf and https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/NARVA/01_02_a__2b3_4a.pdf.

                     (5)

                        Den endelige rapport om undersøgelsen findes på
                  https://op.europa.eu/da/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Høringsperiode: 21. august 2015 til 16. oktober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf
                  .

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (10)

                        EUT L 174 af 1.7.2011, s. 88.

                     (11)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagende anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (12)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               I bilag III til direktiv 2011//65/EU affattes punkt 2.b.3 således:

                        Undtagelse

                        Udstrækning og gyldighedsdatoer

                        "2.b.3

                        ikkelineære trepulverrør med rørdiameter > 17 mm (f.eks. T9): 15 mg

                        Udløber den [PO: 12 måneder efter offentliggørelsen af det delegerede direktiv i EU-Tidende]; der må anvendes 10 mg pr. lyskilde fra [PO: 12 måneder + 1 dag efter offentliggørelsen af det delegerede direktiv i EU-Tidende] indtil [PO: tre år efter offentliggørelsen af det delegerede direktiv EU-Tidende]"


title: KOMMISSIONENS DELEGEREDE DIREKTIV (EU) / om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i koldkatodelysstofrør og lysstofrør med eksterne elektroder til specialformål

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i koldkatodelysstofrør (CCFL) og lysstofrør med eksterne elektroder (EEFL) til specialformål.

               Artikel 4 i RoHS-direktivet begrænser anvendelsen af visse farlige stoffer i elektrisk og elektronisk udstyr (EEE). Der gælder i øjeblikket begrænsninger for 10 stoffer, som er opført i bilag II til direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). I bilag III og IV er der opført de materialer og komponenter i EEE til de specifikke anvendelser, som er undtaget fra begrænsningerne for stoffer i medfør af artikel 4, stk. 1.

               I henhold til direktivets artikel 5 tilpasses bilag III og IV til den videnskabelige og tekniske udvikling, hvilket kan omfatte indrømmelse, fornyelse og tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis dette ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal tage højde for alternativernes tilgængelighed og de samfundsøkonomiske indvirkninger af substitutionen. Afgørelser om deres varighed skal tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Direktivets artikel 5, stk. 1, litra a), indeholder krav om, at Kommissionen skal optage materialer og komponenter i elektrisk og elektronisk udstyr til specifikke anvendelser på listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen modtager anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 3.a-c i bilag III tillader anvendelse af kviksølv i koldkatodelysstofrør (CCFL) og lysstofrør med eksterne elektroder (EEFL) til specialformål, højst (pr. rør): 3.a korte (≤ 500 mm): 3,5 mg; 3.b middel (> 500 mm og ≤ 1 500 mm): 5 mg; 3.c lange (> 1 500 mm): 13 mg.

               Kommissionen modtog én ansøgning om fornyelse af denne undtagelse den 15. januar 2015. Ansøgerne anførte i det væsentlige, at der er en mangel på alternativer til brug for de anvendelser, der er omfattet af denne undtagelse, og som har en ekstremt lang levetid og kun kan udskiftes af fabrikanter og fagfolk
                  4
               . En yderligere ansøgning om fornyelse fra de samme ansøgere blev modtaget i januar 2020. I overensstemmelse med kravene i RoHS-direktivet (artikel 5, stk. 5, andet afsnit) forbliver undtagelsen gyldig, indtil Kommissionen træffer afgørelse om ansøgningen om fornyelse.

               For at evaluere ansøgningen om fornyelse af denne undtagelse iværksatte Kommissionen i juni 2015 en undersøgelse
                  5
               , der blev afsluttet i 2016, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter
                  6
               . I undersøgelsen blev der foretaget en vurdering af de omfattende tekniske og videnskabelige data og de modtagne bidrag, hvilket er dokumenteret i undersøgelsesrapporten, og i forlængelse heraf foretog Kommissionen to supplerende undersøgelser/ajourføringer, der også inddrog interessenter. Den undersøgelse, som blev offentliggjort i 2019
                  7
               , havde fokus på den samfundsøkonomiske vurdering og tilgængeligheden af alternativer, mens der i 2020 blev foretaget en ajourføring baseret på de seneste tal og modeller
                  8
               . De endelige rapporter om undersøgelsen og ajourføringerne af den samfundsøkonomiske vurdering blev offentliggjort
                  9
               , og interessenterne blev underrettet.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmøderne den 1. september 2016, den 29. oktober 2018 og den 21. oktober 2019 for at indsamle deres synspunkter med hensyn til en påtænkt fremgangsmåde i overensstemmelse med evalueringernes konklusioner. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  10
               . Rådet og Europa-Parlamentet har fået meddelelse om alle aktiviteterne.

               I den endelige understøttende undersøgelse blev det påpeget, at kviksølvfrie alternativer i form af lysemitterende dioder (LED) er tilgængelige og anvendes som lyskilder i nyt udstyr, der bringes i omsætning. Det konkluderedes imidlertid, at det ikke er muligt at anvende LED-lyskilder som alternativer til brug ved reparation af EEE, der oprindeligt er blevet konstrueret med CCFL/EEFL-lyskilder. Undtagelsen bør derfor fornyes for sidstnævnte.

               De videnskabelige og tekniske vurderinger, herunder interessenthøringerne, har således vist følgende:

               –undtagelseskriterierne er fortsat opfyldt med hensyn til undtagelse 3.a-c, da det ikke er muligt at anvende LED-lyskilder som alternativer til brug ved reparation af EEE, der oprindeligt er blevet konstrueret med CCFL- eller EEFL-lyskilder, og

               –på grund af CCFL- eller EEFL-lyskilders meget lange levetid er det berettiget at forny undtagelsen med yderligere 3 år.

               Evalueringen har også vist, at fornyelsen ikke svækker den miljø- og sundhedsbeskyttelse, der ydes efter REACH-forordningen (som krævet i direktivets artikel 5).

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget ti bidrag. Undtagelsens ordlyd blev præciseret på grundlag af de bemærkninger, der var blevet modtaget fra offentligheden.  Udkastet til retsakt blev yderligere revideret for at fastsætte en gyldighedsperiode på tre år i stedet for fem år, da der under høringen blev fremlagt oplysninger om fremskridt med hensyn til tilgængeligheden af alternativer i de seneste år siden vurderingen i 2016. Desuden er gyldighedsperioden på tre år i overensstemmelse med udløbsdatoen for den tilsvarende undtagelse 35 i bilag IV til RoHS-direktivet, som også omfatter koldkatodelysstofrør. Gyldighedsperioden på tre år er desuden i overensstemmelse med kravene til miljøvenligt design, da mange af de lyskilder, der er omfattet af denne undtagelse i henhold til RoHS-direktivet, fra september 2021 ikke vil opfylde energikravene i forordning 2019/2020
                  11
                og 2019/2021
                  12
                om miljøvenligt design.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv fornyes undtagelse 3.a-c, der er opført i bilag III til RoHS-direktivet, for brugen af kviksølv i specifikke anvendelser.

               Kommissionen konkluderede i sin vurdering, der er baseret på de understøttende undersøgelser og høringer, at anmodningen om undtagelse opfylder mindst et af kriterierne i RoHS-direktivets artikel 5, stk. 1, litra a), der berettiger til en forlængelse af undtagelsen: Kviksølv kan ikke på pålidelig vis substitueres i de lyskildekategorier, der er omfattet af denne undtagelse.

               Sammenfattende kan det fastlås, at betingelserne for undtagelsen er opfyldt, og at punkt a-c i undtagelse 3 skal fornyes.

               Udløbsdatoerne for undtagelsen er fastsat i overensstemmelse med artikel 5, stk. 2, første afsnit. Som det fremgår af evalueringen, berettiger alternativernes udviklingsstadie til en fornyelse med 3 år. Dette forventes ikke at få nogen negative virkninger på innovation.

               Den foreslåede retsakt er et delegeret direktiv i overensstemmelse med direktiv 2011/65/EU, navnlig med henblik på opfyldelse af de relevante krav i samme direktivs artikel 5, stk. 1, litra a).

               Målet for det delegerede direktiv er at bidrage til beskyttelse af folkesundheden og miljøet og tilpasse bestemmelserne til sikring af det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i overensstemmelse med bestemmelserne og vilkårene i RoHS-direktivet og den deri fastsatte procedure for tilpasningen af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i koldkatodelysstofrør og lysstofrør med eksterne elektroder til specialformål

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  13
               , særlig artikel 5, stk. 1, litra a), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved afgørelse 2010/571/EU
                  14
                indrømmede Kommissionen bl.a. en undtagelse for anvendelse af kviksølv i koldkatodelysstofrør og lysstofrør med eksterne elektroder (CCFL og EEFL) til specialformål (herefter "undtagelsen"), og denne er nu er opført som undtagelse 3.a, 3.b og 3.c i bilag III til direktiv 2011/65/EU. Undtagelsen skulle være udløbet den 21. juli 2016, jf. nævnte direktivs artikel 5, stk. 2, andet afsnit, litra a).

               (5)Undtagelsen omfatter en heterogen gruppe af lyskilder, som er forskellige med hensyn til form, teknologi, anvendelse og formål. Kviksølv anvendes i udladningsrøret, hvilket er afgørende for at omdanne elektrisk energi til lys.

               (6)Den 15. januar 2015 modtog Kommissionen en ansøgning om fornyelse af undtagelsen (herefter "ansøgningen om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og denne ansøgning blev fulgt op af yderligere en ansøgning om fornyelse fra de samme ansøgere den 20. januar 2020. I henhold til artikel 5, stk. 5, i direktiv 2011/65/EU forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningen om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at det ikke er teknisk muligt i praksis at substituere eller eliminere kviksølv i de relevante anvendelser. Evalueringen viste imidlertid, at kviksølvfrie alternativer i form af lysemitterende dioder (LED) er tilgængelige, og at de anvendes som lyskilder i nyt udstyr, der bringes i omsætning. Evalueringen omfattede høring af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Undtagelsen er i overensstemmelse med Europa-Parlamentets og Rådets forordning (EF) nr. 1907/2006
                  15
                og svækker således ikke den derved ydede miljø- og sundhedsbeskyttelse.

               (9)Selv om CCFL og EEFL i mange anvendelser er blevet erstattet af kviksølvfrie alternativer, kræver nogle anvendelser stadig sådanne lyskilder for at sikre deres funktionalitet og for at undgå en for tidlig produktion af elektrisk og elektronisk affald.

               (10)Det er derfor hensigtsmæssigt at forny undtagelsen for en periode på 3 år i overensstemmelse med artikel 5, stk. 2, første afsnit, i direktiv 2011/65/EU, og dette kun for de lyskilder, der anvendes i elektrisk og elektronisk udstyr, som er blevet bragt i omsætning inden vedtagelsen af nærværende direktiv. I overensstemmelse med artikel 5, stk. 2, første afsnit, i direktiv 2011/65/EU forventes varigheden af denne undtagelse ikke at få nogen negative indvirkninger på innovation.

               (11)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021[…].

                     På Kommissionens vegne

                     Formand
                     Ursula VON DER LEYEN

                     (1)

                        Europa-Parlamentet og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (EUT L 174 af 1.7.2011, s. 88).

                     (2)

                        EUT L 396 af 30.12.2006, s. 1.

                     (3)

                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_3__ac_/
                     3a_3b_3c_LE_RoHS_Exemption_Req__Final.pdf

                     (5)

                        Den endelige rapport om undersøgelsen findes på:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1

                     (6)

                        Høringsperiode: 21. august - 16. oktober 2015;
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , fra side 92.

                     (9)

                     https://ec.europa.eu/environment/waste/rohs_eee/studies_rohs1_en.htm

                     (10)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (11)

                        Kommissionens forordning (EU) 2019/2020 af 1. oktober 2019 om fastlæggelse af krav til miljøvenligt design af lyskilder og separate styreanordninger hertil (EUT L 315 af 5.12.2019, s. 209).

                     (12)

                        Kommissionens forordning (EU) 2019/2021 af 1. oktober 2019 om fastlæggelse af krav til miljøvenligt design af elektroniske skærme (EUT L 315 af 5.12.2019, s. 241 ).

                     (13)

                        EUT L 174 af 1.7.2011, s. 88.

                     (14)

                        Kommissionens afgørelse 2010/571/EU af 24. september 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår undtagede anvendelser af bly, kviksølv, cadmium, hexavalent chrom, polybromerede biphenyler og polybromerede diphenylethere (EUT L 251 af 25.9.2010, s. 28).

                     (15)

                        Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

    ---documentbreak---

               BILAG

               I bilag III til direktiv 2011/65/EU affattes punkt 3, 3.a, 3.b og 3.c således:

                        Undtagelse

                        Udstrækning og gyldighedsdatoer

                        "3

                        Kviksølv i koldkatodelysstofrør (CCFL) og lysstofrør med eksterne elektroder (EEFL) til specialformål, som bruges i EEE, der er bragt i omsætning inden den [PO: datoen for offentliggørelsen af det delegerede direktiv i EU-tidende] højst (pr. rør):

                        3.a

                        korte (≤ 500 mm): 3,5 mg

                        Udløber den [PO: 3 år efter offentliggørelsen af det delegerede direktiv i EU-Tidende]

                        3.b

                        middel (> 500 mm og ≤ 1500 mm): 5 mg

                        Udløber den [PO: 3 år efter offentliggørelsen af det delegerede direktiv i EU-Tidende]

                        3.c

                        lange (> 1 500 mm): 13 mg

                        Udløber den [PO: 3 år efter offentliggørelsen af det delegerede direktiv i EU-Tidende]"


title: KOMMISSIONENS DELEGEREDE DIREKTIV (EU) / om tilpasning til den tekniske og videnskabelige udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i (kompakt)lysstofrør med én sokkel til almenbelysning < 30 W med en levetid på mindst 20 000 timer

text:
               BEGRUNDELSE

               1.BAGGRUND FOR DEN DELEGEREDE RETSAKT

               Med henblik på tilpasning til den tekniske og videnskabelige udvikling foretages der med dette delegerede direktiv fra Kommissionen en ændring af bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                ("RoHS-direktivet"). Ændringen vedrører en undtagelse for specifikke anvendelser for kviksølv i (kompakt)lysstofrør med én sokkel til almenbelysning < 30 W med en levetid på mindst 20 000 timer.

               RoHS-direktivet begrænser anvendelsen af visse farlige stoffer i elektrisk og elektronisk udstyr (EEE), jf. artikel 4. 10 stoffer er i øjeblikket underlagt begrænsninger og opført i bilag II til direktivet: bly, kviksølv, cadmium, hexavalent chrom, polybromerede biphenyler (PBB), polybromerede diphenylethere (PBDE), di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP). Bilag III og IV indeholder lister over EEE-materialer og -komponenter til specifikke anvendelser, som er undtaget fra de begrænsninger for stoffer, der er fastsat i artikel 4, stk. 1.

               Direktivets artikel 5 indeholder bestemmelser om tilpasningen af bilag III og IV til den videnskabelige og tekniske udvikling, og denne tilpasning kan omfatte indrømmelse, fornyelse eller tilbagekaldelse af undtagelser. I henhold til artikel 5, stk. 1, litra a), må undtagelser kun optages i bilag III og IV, hvis optagelsen ikke svækker den miljø- og sundhedsbeskyttelse, der ydes efter forordning (EF) nr. 1907/2006 (REACH–forordningen)
                  2
               , og forudsat at en af følgende betingelser er opfyldt: i) det er ikke videnskabeligt eller teknisk muligt i praksis at eliminere eller substituere stoffet ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, ii) alternativernes pålidelighed er ikke sikret, eller iii) den samlede negative miljø-, sundheds-, og forbrugerbeskyttelsesmæssige indvirkning som følge af at foretage substitution af stoffet er større end de samlede miljø-, sundheds- og forbrugerbeskyttelsesmæssige fordele herved.

               Afgørelser om undtagelser og deres varighed skal desuden tage højde for tilgængeligheden af alternativer og de samfundsøkonomiske indvirkninger af substitutionen. Afgørelser om varigheden af undtagelser skal tage højde for enhver potentiel virkning på innovation. Hvor det er relevant, skal livscyklustankegangen finde anvendelse vedrørende de samlede indvirkninger af undtagelsen.

               Det fastlægges desuden i artikel 5, stk. 1, at Kommissionen skal optage eller, hvor det er relevant, fjerne materialer og komponenter i elektrisk og elektronisk udstyr til specifikke anvendelser på/fra listerne i bilag III og IV ved hjælp af individuelle delegerede retsakter. Proceduren for indgivelse af ansøgninger vedrørende undtagelser er fastlagt ved artikel 5, stk. 3, og bilag V.

               2.HØRINGER FORUD FOR RETSAKTENS VEDTAGELSE

               Kommissionen modtager anmodninger
                  3
                fra økonomiske operatører om såvel indrømmelse af nye som fornyelse af eksisterende undtagelser efter RoHS-direktivets artikel 5, stk. 3, og bilag V.

               Den nuværende undtagelse 1.g i bilag III tillader anvendelse af kviksølv i (kompakt)lysstofrør med én sokkel, der ikke ligger over følgende værdier (pr. brænder):

               1.g Til almenbelysning < 30 W med en levetid på mindst 20 000 timer: 3,5 mg.

               Den 28. juni 2016 modtog Kommissionen én ansøgning om fornyelse af denne undtagelse, og denne ansøgning blev fornyet med yderligere oplysninger af den samme ansøger den 17. januar 2020. Ansøgeren anførte i det væsentlige, at der ikke fandtes kviksølvfrie alternativer
                  4
               . I overensstemmelse med kravene i RoHS-direktivet (artikel 5, stk. 5, andet afsnit) forbliver undtagelsen gyldig, indtil Kommissionen træffer afgørelse om ansøgningen om fornyelse.

               For at evaluere ansøgningen om fornyelse af denne undtagelse iværksatte Kommissionen i juni 2017 en undersøgelse
                  5
               , der blev afsluttet i 2018, med henblik på at gennemføre den nødvendige tekniske og videnskabelige vurdering, herunder en otte uger lang onlinehøring af interessenter. I forbindelse med høringen blev der modtaget et bidrag, som blev fulgt op af udvekslinger, der er dokumenteret i undersøgelsesrapporten. Undersøgelsen omfattede omfattende oplysninger om tilgængeligheden af alternativer, herunder skøn for 2020.

               Kommissionen hørte medlemsstaterne via ekspertgruppen vedrørende delegerede retsakter under RoHS-direktivet på ekspertmødet den 29. oktober 2018 og modtog deres synspunkter med hensyn til en foreslået fremgangsmåde. Den gennemførte alle de nødvendige proceduremæssige skridt med henblik på undtagelser fra begrænsningen af stoffer efter artikel 5, stk. 3-7
                  6
               . Rådet og Europa-Parlamentet har fået meddelelse om alle aktiviteterne.

               Den understøttende undersøgelse viste følgende:

               ·kviksølvfrie, pålidelige LED-alternativer er tilgængelige for de lyskildekategorier, der er omfattet af denne undtagelse

               ·for så vidt angår den miljø-, sundheds- og forbrugerbeskyttelsesmæssige indvirkning viser data, at substitutionen vil forhindre, at kviksølv bringes i omsætning i anvendelserne, samtidig med at energiforbruget til belysning vil blive reduceret

               ·hvad angår de samfundsøkonomiske indvirkninger af substitutionen vurderes omkostningerne blot at skulle afholdes på et tidligere tidspunkt end omkostningerne ved den naturlige udfasning, der allerede er i gang, og de bør ikke betragtes som yderligere omkostninger som følge af en tvungen udfasning.

               De videnskabelige og tekniske vurderinger, herunder interessenthøringerne, har således vist, at ingen af undtagelseskriterierne er opfyldt med hensyn til undtagelse 1.g.

               I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Under høringen om udkastet til retsakten blev der modtaget 13 bidrag fra offentligheden. De rejste spørgsmål blev gennemgået, og det blev ikke anset for nødvendigt at foretage ændringer af udkastet.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv tilbagekaldes undtagelse 1.g, der er opført i bilag III til direktiv 2011/65/EU, for brugen af kviksølv i specifikke anvendelser.

               Kommissionen konkluderede i sin vurdering af anmodningen om undtagelse, der er baseret på de understøttende undersøgelser og høringer, at anmodningen om en undtagelse ikke opfylder nogen af de kriterier, der er fastsat i artikel 5, stk. 1, litra a), og som berettiger til en yderligere forlængelse af undtagelsen. Substitutionen af kviksølv med pålidelige alternativer i de lyskildekategorier, der er omfattet af denne undtagelse, er videnskabeligt og teknisk mulig i praksis, og det er blevet dokumenteret, at den samlede miljø-, sundheds- og forbrugerbeskyttelsesmæssige indvirkning af substitutionen i høj grad opvejer eventuelle negative indvirkninger.

               Sammenfattende kan det fastslås, at betingelserne for indrømmelse af undtagelsen ikke længere er opfyldt, og at undtagelse 1.g skal fjernes i overensstemmelse med artikel 5, stk. 1, litra b).

               Udløbsdatoen for denne undtagelse er fastsat i overensstemmelse med RoHS-direktivets artikel 5, stk. 6, hvorefter en undtagelse i tilfælde af tilbagekaldelse udløber tidligst 12 måneder og senest 18 måneder fra det tidspunkt, hvor denne afgørelse træffes.

               Ved fastsættelsen af udløbsdatoen skal der tages hensyn til, at en lille andel af de lyskildetyper
                  7
               , der er omfattet af denne undtagelse, er omfattet af kriterierne i bilag II til Kommissionens forordning (EU) 2019/2020 om fastlæggelse af krav til miljøvenligt design af lyskilder og separate styreanordninger hertil, som finder anvendelse fra den 1. september 2021. Kravet om overholdelse af disse krav vil føre til, at de berørte lyskilder ikke bliver bragt i omsætning efter denne dato. Dette er også i overensstemmelse med Kommissionens vurdering inden for rammerne af RoHS-direktivet, herunder den samfundsøkonomiske analyse, hvori det blev konkluderet, at tilstrækkeligt pålidelige kviksølvfrie alternativer til de lyskilder, der er omfattet af undtagelsen, allerede er tilgængelige i vidt omfang, og at substitutionen af kviksølv i disse lyskilder er videnskabeligt og teknisk mulig i praksis. Hvad angår undtagelsen i RoHS-direktivet som helhed, skal det dog tages i betragtning, at langt størstedelen af de lyskilder, der er omfattet af denne undtagelse, nemlig kompaktlysstofrør uden integreret styreanordning, ikke er omfattet af kriterierne i ovennævnte forordning om miljøvenligt design. I lyset af den særlige situation for størstedelen af de lyskilder, der er omfattet af undtagelsen, skal der med henblik på undtagelsens bortfald derfor fastsættes den længst mulige gyldighedsperiode på 18 måneder efter afgørelsesdatoen, idet det er nødvendigt at tage hensyn til omstændighederne i forbindelse med disse lyskilder og undgå unødvendigt høje samfundsøkonomiske omkostninger for markedsdeltagerne i forbindelse med udskiftningen, navnlig med hensyn til lyskilder, der kræver en mere kompleks udskiftning.

               Den foreslåede retsakt er et delegeret direktiv, som er i overensstemmelse med den delegerende retsakt, direktiv 2011/65/EU, navnlig med delegationen af beføjelser i samme direktivs artikel 5, stk. 1, litra a), og artikel 20.

               Målet for det delegerede direktiv er at bidrage til beskyttelse af folkesundheden og miljøet og at tilpasse bestemmelserne til sikring af det indre markeds funktion inden for elektrisk og elektronisk udstyr ved at tilbagekalde en undtagelse, der er indrømmet for brugen af ellers forbudte stoffer i specifikke anvendelser, i overensstemmelse med bestemmelserne og vilkårene i RoHS-direktivet og den fastsatte procedure for tilpasning af bilag III og IV til den videnskabelige og tekniske udvikling.

               Det delegerede direktiv har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 13.12.2021

               om tilpasning til den tekniske og videnskabelige udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af kviksølv i (kompakt)lysstofrør med én sokkel til almenbelysning < 30 W med en levetid på mindst 20 000 timer

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  8
               , særlig artikel 5, stk. 1, litra b), og

               ud fra følgende betragtninger:

               (1)Ifølge direktiv 2011/65/EU skal medlemsstaterne sikre, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

               (2)De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

               (3)Kviksølv er et stof, som er underlagt begrænsninger, og som er opført i bilag II til direktiv 2011/65/EU.

               (4)Ved delegeret direktiv 2014/14/EU
                  9
                indrømmede Kommissionen en undtagelse for anvendelsen af kviksølv, med et maksimalt indhold på 3,5 mg, i kompaktlysstofrør med én sokkel til almenbelysning < 30 W med en levetid på mindst 20 000 timer ("undtagelsen"), som nu er opført som undtagelse 1.g i bilag III til direktiv 2011/65/EU. Undtagelsen skulle være udløbet den 31. december 2017 i overensstemmelse med bilag III til direktiv 2014/14/EU.

               (5)Kviksølv anvendes i kompaktlysstofrør med én sokkel til at frembringe ultraviolet lys, som derefter omdannes til synligt lys af pærens fluorescerende coating.

               (6)Den 28. juni 2016 modtog Kommissionen en ansøgning om fornyelse af undtagelsen (herefter "ansøgningen om fornyelse"), hvilket var inden for den frist, der er fastsat i artikel 5, stk. 5, i direktiv 2011/65/EU, og ansøgningen blev ajourført med en fornyet ansøgning den 17. januar 2020. I henhold til artikel 5, stk. 5, i direktiv 2011/65/EU forbliver undtagelsen gyldig, indtil der er truffet afgørelse om ansøgningen om fornyelse.

               (7)I evalueringen af ansøgningen om fornyelse, hvori der blev taget højde for tilgængeligheden af alternativer og de samfundsøkonomiske indvirkninger af substitutionen, blev det konkluderet, at tilstrækkeligt pålidelige kviksølvfrie alternativer til de lyskilder, der er omfattet af undtagelsen, er tilgængelige, og at substitutionen er videnskabeligt og teknisk mulig i praksis. Desuden blev det i evalueringen konkluderet, at fordelene ved substitution klart vil opveje eventuelle negative indvirkninger. Evalueringen omfattede høringer af interessenterne i overensstemmelse med artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

               (8)Da betingelserne i artikel 5, stk. 1, litra a), i direktiv 2011/65/EU ikke længere er opfyldt, bør undtagelsen tilbagekaldes.

               (9)En udløbsdato for denne undtagelse bør fastsættes i overensstemmelse med artikel 5, stk. 6, i direktiv 2011/65/EU. Selv om en lille andel af de lyskildetyper
                  10
               , der er omfattet af denne undtagelse, er omfattet af kriterierne for miljøvenligt design i bilag II til Kommissionens forordning (EU) 2019/2020
                  11
               , der finder anvendelse fra den 1. september 2021, og derfor ikke længere vil blive bragt i omsætning, berøres langt størstedelen af de lyskilder, der er omfattet af den nuværende undtagelse, ikke af kriterierne i ovennævnte forordning om miljøvenligt design. Derfor bør den senest mulige udløbsdato 18 måneder efter afgørelsen fastsættes med hensyn til hele undtagelsespunktet for at undgå unødvendigt høje samfundsøkonomiske omkostninger for markedsdeltagerne i umiddelbar forbindelse med udskiftningen af sidstnævnte kategori.

               (10)Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til nærværende direktiv.

               Artikel 2

               1.Medlemsstaterne vedtager og offentliggør senest den [sidste dag i den sjette måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.

               De anvender disse bestemmelser fra den [sidste dag i den sjette måned efter dette direktivs ikrafttrædelsesdato + 1 dag].

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 13.12.2021.

                     På Kommissionens vegne

                     Formand
                     Ursula VON DER LEYEN

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        Findes på
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Den endelige rapport om undersøgelsen findes på
                  https://op.europa.eu/en/publication-detail/-/publication/4ae54b9e-e070-11e8-b690-01aa75ed71a1/language-en/format-PDF/source-84895526
                  .

                     (6)

                        En liste over de krævede administrative skridt kan findes på
                  Kommissionens websted
                  . Det fremgår af det interinstitutionelle register over delegerede retsakter på
                  https://webgate.ec.europa.eu/regdel/#/home
                  , hvor langt man er nået i proceduren med hvert udkast til delegeret retsakt.

                     (7)

                        De omfattede produkter er også reguleret ved Kommissionens forordning (EU) 2019/2020 af 1. oktober 2019 om fastlæggelse af krav til miljøvenligt design af lyskilder og separate styreanordninger hertil, der finder anvendelse fra den 1. september 2021. I modsætning til direktiv 2011/65/EU begrænser lovgivningen om miljøvenligt design ikke stofferne i produkter, den fastsætter derimod energieffektivitetskrav, der skal overholdes, for at produkterne kan bringes i omsætning. Kompaktlysstofrør med integreret styreanordning (CFLi) vil de facto ikke blive bragt i omsætning fra den 1. september 2021 på grund af manglende overholdelse af disse energieffektivitetskrav. I Kommissionens forordning (EU) 2019/2020 identificeres kviksølvindholdet som et væsentligt miljøaspekt i en lyskildes livscyklus, men det anerkendes, at anvendelsen af farlige stoffer, herunder kviksølv i lyskilder, er reguleret ved direktiv 2011/65/EU.

                     (8)

                        EUT L 174 af 1.7.2011, s. 88.

                     (9)

                        Kommissionens delegerede direktiv 2014/14/EU af 18. oktober 2013 om tilpasning til den tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtaget anvendelse af 3,5 mg kviksølv pr. pære i kompaktlysstofrør med én sokkel til almenbelysning med en effekt på < 30 W og en levetid på mindst 20 000 timer (EUT L 4 af 9.1.2014, s. 71).

                     (10)

                        Kompaktlysstofrør med integreret styreanordning (CFLi) er fra den 1. september 2021 omfattet af punktet "Andre lyskilder, der er omfattet af forordningen, men ikke nævnt ovenfor" i tabel 1 i bilag II til Kommissionens forordning (EU) 2019/2020.

                     (11)

                        Som anført i betragtning 9 og 10 i Kommissionens forordning (EU) 2019/2020 bør der ikke fastsættes specifikke krav til miljøvenligt design vedrørende kviksølvindhold i nævnte forordning.

    ---documentbreak---

               BILAG

               I bilag III til direktiv 2011/65/EU affattes punkt 1.g således:

                        Undtagelse

                        Udstrækning og gyldighedsdatoer

                        "1.g

                        Til almenbelysning < 30 W med en levetid på mindst 20 000 timer: 3,5 mg

                        Udløber den [PO: 18 måneder efter offentliggørelsen af det delegerede direktiv i EU-Tidende]"